**ΠΡΩΤΟΔΙΚΕΙΟ ΓΙΑΝΝΙΤΣΩΝ**

Πληρ.: Χρυσή Δημοπούλου Γιαννιτσά, 11.9.2024

Τηλ.: 23820-84 282 Αρ.πρωτ.: 79

e-mail: protodikeiogiannitson@gmail.com

**ΕΠΕΙΓΟΥΣΑ**

**ΑΝΑΚΟΙΝΩΣΗ-ΕΝΗΜΕΡΩΣΗ ΑΠΟ ΤΗ ΔΙΕΥΘΥΝΣΗ ΤΟΥ ΠΡΩΤΟΔΙΚΕΙΟΥ ΓΙΑΝΝΙΤΣΩΝ**

 Σε συνέχεια της από 27.8.2024 προηγηθείσας ενημέρωσης σχετικά με το γενικό πλαίσιο των επικείμενων ενεργειών της Διοίκησης του Πρωτοδικείου Γιαννιτσών κατά το προσεχές διάστημα προς αντιμετώπιση των ζητημάτων από την εφαρμογή του ν. 5108/2024 περί ενοποίησης του πρώτου βαθμού δικαιοδοσίας, θέτουμε υπόψη σας και τα εξής:

1. ΟΙ ΚΑΤΑΘΕΣΕΙΣ **ΟΛΩΝ ΤΩΝ ΔΙΚΟΓΡΑΦΩΝ** (συμπεριλαμβανομένων και όσων έως 15.9.2024 διεκπεραιώνονταν αποκλειστικά στο Ειρηνοδικείο λόγω αρμοδιότητας λ.χ. διαθήκες, κληρονομητήρια, σωματεία, συναινετικές προσημειώσεις, κατάθεση δικογράφων μικροδιαφορών, κατάθεση δικογράφων υπερχρεωμένων φυσικών προσώπων-ρύθμιση οφειλών, σφραγίσεις-αποσφραγίσεις) KAI OΛΩΝ ΤΩΝ **ΔΙΑΤΑΓΩΝ ΠΛΗΡΩΜΗΣ-ΝΟΜΙΚΗΣ ΒΟΗΘΕΙΑΣ**, ΑΠΟ 16.9.2024 ΘΑ ΓΙΝΟΝΤΑΙ **ΣΤΟ ΚΑΤΑΣΤΗΜΑ ΤΟΥ ΠΡΩΤΟΔΙΚΕΙΟΥ ΓΙΑΝΝΙΤΣΩΝ** και μέχρι υπαγωγής του στην ενιαία εφαρμογή solon.gov.gr

**ΚΑΤ’ ΕΞΑΙΡΕΣΗ:** ΣΕ ΥΠΟΘΕΣΕΙΣ ΜΙΚΡΟΔΙΑΦΟΡΩΝ ΚΑΙ ΝΕΑΣ ΤΑΚΤΙΚΗΣ ΔΙΑΔΙΚΑΣΙΑΣ ΟΙ ΟΠΟΙΕΣ ΣΥΖΗΤΗΘΗΚΑΝ ΕΩΣ 13.9.2024 ΕΝΩΠΙΟΝ ΤΟΥ ΕΙΡΗΝΟΔΙΚΕΙΟΥ ΓΙΑΝΝΙΤΣΩΝ, ΟΙ ΠΡΟΤΑΣΕΙΣ ΚΑΙ ΠΡΟΣΘΗΚΕΣ-ΑΝΤΙΚΡΟΥΣΕΙΣ ΘΑ ΚΑΤΑΤΙΘΕΝΤΑΙ (στις νόμιμες προθεσμίες) ΣΤΗ ΓΡΑΜΜΑΤΕΙΑ ΤΟΥ ΚΑΤΑΣΤΗΜΑΤΟΣ ΤΟΥ ΕΙΡΗΝΟΔΙΚΕΙΟΥ ΚΑΙ ΜΕΤΑ ΤΙΣ 16.9.2024.

1. Όλες οι αιτήσεις ασφαλιστικών μέτρων που θα κατατίθενται μετά τις 16.9.2024, θα προσδιορίζονται στις υφιστάμενες δικασίμους ασφαλιστικών του Πρωτοδικείου Γιαννιτσών (δύο Τρίτες κάθε μήνα).
2. Με πράξη μας θα συσταθεί Ειδικό Τμήμα Προανάκρισης και θα οριστεί ως Προανακριτής ένας Πρωτοδίκης Ειδικής Επετηρίδας, με καθήκοντα τη διεξαγωγή προακαταρκτικής εξέτασης και προανάκρισης, το οποίο θα λειτουργεί στο κατάστημα του καταργούμενου Ειρηνοδικείου Γιαννιτσών.
3. Δικαστής και Εισηγητής των πτωχεύσεων μικρού αντικειμένου (και οι αναπληρωτές τους) θα ορισθούν με πράξη μας Πρωτοδίκες Ειδικής Επετηρίδας.
4. Νομικές βοήθειες επί αστικών υποθέσεων θα εκδικάζονται από Πρωτοδίκη Ειδικής Επετηρίδας, ενώ νομικές βοήθειες επί ποινικών υποθέσεων από Πρωτοδίκη Γενικής Επετηρίδας.
5. Όλες οι διαταγές πληρωμής θα εκδίδονται από Πρωτοδίκη Ειδικής Επετηρίδας.

 Πάντα τα ανωτέρω υπόκεινται σε ενδεχόμενες τροποποιήσεις, εφόσον αυτές κριθούν απαραίτητες για την εύρυθμη λειτουργία του Πρωτοδικείου, για τις οποίες θα ακολουθήσει έγκαιρη ενημέρωση.

Η Διευθύνουσα το Πρωτοδικείο Γιαννιτσών

Νακοπούλου Στέλλα